ai4bharat/Pralekha huggingface dataset:
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
2021 అక్టోబర్ 2 నుండి 31 అక్టోబర్, 2021 మధ్య కాలంలో భారత ప్రభుత్వంలో పెండింగ్ కేసుల పరిష్కారం కోసం ప్రత్యేక ప్రచార కార్యక్రమాన్ని కేంద్ర మంత్రి డాక్టర్ జితేంద్ర సింగ్ ప్రారంభిస్తారు
ప్రజా ఫిర్యాదులు, పార్లమెంటు సభ్యులు, రాష్ట్ర ప్రభుత్వాలు, అంతర్-మంత్రివర్గ సంప్రదింపులు పార్లమెంటరీ కమిటీల హామీలను, ఆదేశాలను సమర్థవంతంగా పరిష్కరించడమే ఈ ప్రచారం లక్ష్యం
2021 అక్టోబర్ 2 నుండి 31 అక్టోబర్, 2021 మధ్య కాలంలో భారత ప్రభుత్వంలోని ప్రతి మంత్రిత్వ శాఖ/ అన్ని అనుబంధశాఖలు/ స్వయంప్రతిపత్తి సంస్థలలో పెండింగ్ కేసులను పరిష్కరించడం కోసం ప్రత్యేక ప్రచారం చేపట్టాలని ప్రధాన మంత్రి ఆదేశించారు. ప్రధాన మంత్రి కార్యాలయం క్యాబినెట్ సెక్రటేరియట్ కూడా ప్రత్యేక ప్రచారంలో పాల్గొంటుంది. సిబ్బంది, ప్రజా ఫిర్యాదులు పెన్షన్లు; అణుశక్తిశాఖ మంత్రి డాక్టర్ జితేంద్ర సింగ్ అక్టోబర్ ఒకటిన ప్రత్యేక క్యాంపెయిన్ పోర్టల్ను ప్రారంభించనున్నారు. ప్రచారాన్ని పర్యవేక్షించడానికి డిపార్ట్మెంట్ ఆఫ్ అడ్మినిస్ట్రేటివ్ రిఫార్మ్స్ & పబ్లిక్ గ్రీవెన్స్ ను నోడల్ డిపార్ట్మెంట్గా నియమించారు. దీనికి సంబంధించి, డీఏఆర్పీజీ ఒక ప్రత్యేక కార్యక్రమాన్ని అక్టోబర్ రెండు నుండి 31 అక్టోబర్, 2021 వరకు నిర్వహిస్తోంది.
ప్రజా సమస్యలు, పార్లమెంటు సభ్యులు, రాష్ట్ర ప్రభుత్వాలు, మంత్రివర్గ సంప్రదింపులు పార్లమెంటరీ ప్యానెళ్ల నుండి వచ్చిన సూచనలను సకాలంలో సమర్ధవంతంగా పరిష్కరించడం ఈ ప్రత్యేక ప్రచార కార్యక్రమం లక్ష్యం. ప్రత్యేక ప్రచార కాలంలో, గుర్తించబడిన పెండింగ్ రిఫరెన్సులను పరిష్కరించేందుకు అన్ని ప్రయత్నాలు చేయవచ్చని ప్రభుత్వం ఆదేశించింది. అలాగే, అటువంటి పరిష్కరించడం సమయంలో, సాధ్యమయ్యే చోట, సమ్మతి భారాన్ని తగ్గించడం అనవసరమైన కాగితపు పనిని తగ్గించడం కోసం ఇప్పటికే ఉన్న విధానాలను సమీక్షించవచ్చు. ప్రభుత్వ కార్యాలయాలలో పరిశుభ్రతను, మంచి పని వాతావరణాన్ని కలిగి ఉండేలా చేయడానికి సూచనలు కూడా జారీ అయ్యాయి. రికార్డులను భద్రపర్చడంతోపాటు అనవసర కాగితాలను తొలగిస్తారు. ఈ ప్రత్యేక ప్రచారంలో, ప్రస్తుత సూచనల ప్రకారం తాత్కాలిక స్వభావం గల ఫైళ్లను గుర్తించి తొలగిస్తారు. పని ప్రదేశాలలో పరిశుభ్రతను మెరుగుపరిచేందుకు ఈ ప్రచారంలో అనవసరమైన వ్యర్థాలను, వాడుకలో లేని వస్తువులను పారేయవచ్చు. ప్రత్యేక ప్రచార కార్యక్రమాన్ని విజయవంతంగా నిర్వహించడం కోసం ప్రతి మంత్రిత్వ శాఖ/శాఖ భారత ప్రభుత్వ జాయింట్ సెక్రటరీ హోదా కలిగిన నోడల్ అధికారిని నియమించింది. ప్రతిరోజూ పురోగతిని కార్యదర్శులు/హెచ్ఓడీ పర్యవేక్షిస్తారు. పురోగతిని నవీకరించడానికి పర్యవేక్షించడానికి ప్రభుత్వంలో ఒక ప్రత్యేక పోర్టల్ ఉంటుంది.ప్రత్యేక ప్రచారం సన్నాహక కార్యక్రమం సెప్టెంబర్ 13, 2021 నుండి సెప్టెంబర్ 30, 2021 వరకు జరిగింది. ఈ సమయంలో మంత్రిత్వ శాఖలు విభాగాలు పెండెన్సీ స్థితిని గుర్తించాయి. పెండింగ్లో ఉన్న 2 లక్షల కేసులు, పారేయడానికి వీలైన 2 లక్షల భౌతిక ఫైళ్లు గుర్తించబడ్డాయి. శుభ్రత ప్రచారం 1446 చోట్ల జరుగుతుంది. సరళీకరణ కోసం 174 నియమాలు/ ప్రక్రియలు గుర్తించబడ్డాయి. ప్రారంభోత్సవానికి కేంద్రం ప్రభుత్వంలోని అన్ని కార్యదర్శులు, ప్రచారానికి నియమించబడిన నోడల్ ఆఫీసర్లు , సబార్డినేట్ అటానమస్ బాడీల నుండి అనేక విభాగాధిపతులు వస్తారు.
(Visitor Counter : 109
సమాచార, ప్రసార మంత్రిత్వ శాఖ
కొవిడ్-19 పరంగా తీసుకోవలసిన జాగ్రత్తల పై ప్రజల్లో జాగృతిని పెంచే మొబైల్ వీడియో వ్యాన్ కు పచ్చజెండా
భారత ప్రభుత్వ సమాచార, ప్రసార మంత్రిత్వ శాఖ కు చెందిన రీజనల్ అవుట్ రీచ్ బ్యూరో , పత్రికా సమాచార కార్యాలయం  లు తీసుకువచ్చిన ఒక సంచార దృశ్య శ్రవణ రథాన్ని సోమవారం సిద్ధిపేట లో సిద్ధిపేట కలెక్టర్ శ్రీ పి. వెంకట్రామ రెడ్డి ప్రారంభించారు. కొవిడ్-19 మహమ్మారి బారిన పడకండా తీసుకోవలసిన జాగ్రత్తలను వివరించే దృశ్య శ్రవణ పూర్వక సూచనలు, సలహాలు, సమాచార చిత్రాలు ఈ వీడియో ప్రచార వ్యాన్ లో ప్రత్యేక ఆకర్షణ గా ఉన్నాయి. ఉదాహరణకు.. ముఖానికి మాస్క్ లను సరైన రీతిలో ధరించడం ఎలా?, ఒక మనిషికి మరొక మనిషికి మధ్య సురక్షిత దూరాన్ని పాటించడం ఎలా?, వ్యక్తిగత పరిశుభ్రతకు తీసుకోవలసిన జాగ్రత్తలు ఏమిటి? మొదలైన సమాచారాన్ని అందించే వర్ణచిత్రాలతో ఈ వ్యాన్ ను అలంకరించారు. ఈ సంచార రథాన్ని గ్రామ గ్రామాన తిప్పడం ద్వారా కొవిడ్ మహమ్మారి నుంచి కాపాడుకొనే పద్దతులపై ప్రజల్లో చైతన్యాన్ని పెంపొందింపచేయడం జరుగుతుంది. యాక్టివ్ కేసులు ఎక్కువగా ఉన్న కొన్ని నిర్ధిష్ట ప్రాంతాలలో ప్రజల్లో ఈ వ్యాధికి సంబంధించిన స్పృహను పెంచడానికిగాను జిల్లా అధికార యంత్రాంగంతో పిఐబి సమాలోచనలు,సంప్రదింపులు జరిపి ఒక షెడ్యూలు ను రూపొందించింది.
ఈ సందర్భం లో కలెక్టర్ ప్రసంగిస్తూ, సిద్ధిపేట లో గత ఆరు రోజుల్లో కొవిడ్ కేసులు చెప్పుకోదగిన స్థాయిలో తగ్గాయన్నారు. ఇది మొత్తం జిల్లా పాలన యంత్రాంగం, స్థానికంగా ఎన్నికైన సభ్యులు, స్వయంసహాయ బృందాల కు చెందిన మహిళా గ్రూపుల ఉమ్మడి కృషి ఫలితంజ అని ఆయన వివరించారు. పరీక్షలను పెద్ద ఎత్తున నిర్వహించడం, కొవిడ్ పాజిటివ్ గా తేలిన ప్రతి ఒక్క వ్యక్తి విషయంలో తీసుకోవలసిన తదుపరి చర్యలను శ్రద్ధగా తీసుకోవడం, అంతేకాకుండా స్థానిక ప్రజల్లో విశ్వాసాన్ని పెంచే చర్యలను చేపట్టడం.. ఇవన్నీ జిల్లాలో కరోనా పాజిటివ్ కేసుల సంఖ్య దిగి రావడానికి తోడ్పడ్డాయని కలెక్టర్ అన్నారు. జిల్లా వైద్య, ఆరోగ్య శాఖ అధికారులకు, రెవెన్యూ అధికారులకు, సెల్ఫ్ హెల్ప్ గ్రూపులకు సిద్ధిపేట లో గ్రామాలు, వార్డుల వారీగా బాధ్యతలను అప్పగించి, ప్రతి రోజూ కొవిడ్ వ్యాధిగ్రస్తుల కుటుంబ సభ్యులతో మాట్లాడుతూ ఉండవలసిందిగా సూచించామని కలెక్టర్ శ్రీ పి. వెంకట్రామ రెడ్డి చెప్పారు. తెలంగాణ లో యాక్టివ్ కేసులు గరిష్ట సంఖ్యలో నమోదవుతున్న ఎనిమిది జిల్లాల్లో హైదరాబాద్ జిల్లా, మేడ్చల్- మల్కాజ్గిరి, రంగారెడ్డి, కరీంనగర్, నిజామాబాద్, సంగారెడ్డి, వరంగల్ అర్బన్ జిల్లాలతో పాటు సిద్ధిపేట జిల్లా కూడా ఉంది.
కాగా మొబైల్ వీడియో వ్యాన్ ప్రారంభ కార్యక్రమంలో పిఐబి, ఆర్ఒబి, దూర్దర్శన్, ఆకాశవాణిల అధికారులతో పాటు జిల్లా పాలన యంత్రాంగానికి చెందిన అనేక మంది అధికారులు పాల్గొన్నారు.
రక్షణ మంత్రిత్వ శాఖ
కాన్బెరాలో 8వ భారత్- ఆస్ట్రేలియా రక్షణ విధాన చర్చల నిర్వహణ
8వ భారత్- ఆస్ట్రేలియా రక్షణ విధాన చర్చలు ను 24-25 జులై 2023న ఆస్ట్రేలియాలోని కాన్బెరాలో నిర్వహించారు. రక్షణ విధాన చర్చలకు రక్షణ మంత్రిత్వ శాఖ ప్రత్యేక సలహాదారు శ్రీమతి నివేదిత శుక్లా వర్మ, రక్షణ శాఖ తాత్కాలిక డిప్యూటీ కార్యదర్శి స్టీవెన్ మూర్ కలిసి అధ్యక్షత వహించారు.
రక్షణ విధాన చర్చల సందర్భంగా ఇరు పక్షాలూ కూడా రెండు దేశాల మధ్య గల ద్వైపాక్షిక రక్షణ సహకారాన్ని సమీక్షించి, ద్వైపాక్షిక రక్షణ కార్యకలాపాలను మరింత వృద్ధి చేసేందుకు, బలోపేతం చేసేందుకు నూతన చొరవలను అన్వేషించారు. రక్షణ పరికరాల సహ అభివృద్ధి, సహ ఉత్పత్తిలో భాగస్వామ్యాన్ని బలోపేతం చేసేందుకు మార్గాలను గుర్తించడంపై చర్చలు దృష్టి పెట్టాయి. పరస్పర విశ్వాసం, అవగాహన, సాధారణ ప్రయోజనాలు, న్యాయపాలన, ప్రజాస్వామిక, పంచకున్న విలువల ఆధారంగా సమగ్ర వ్యూహాత్మక భాగస్వామ్యాన్ని పూర్తి స్థాయిలో అమలు చేసేందుకు తమ నిబద్ధతను ఇరు పక్షాలూ పునరుద్ఘాటించాయి. నౌకా నిర్మాణం, నిర్వహణ ప్రణాళికలలో ఆస్ట్రేలియా సాయుధ దళాలకు సహకరించే సామర్ధ్యాన్ని, యోగ్యతను భారతీయ రక్షణ పరిశ్రమ కలిగి ఉన్న సంభావ్యతను భారతీయ పక్షం పట్టి చూపింది.
భారత్- ఆస్ట్రేలియాలు 2020 జూన్ నుంచి సమగ్ర వ్యూహాత్మక భాగస్వామ్యాన్ని కలిగి ఉన్నాయి. ఈ భాగస్వామ్యానికి రక్షణ అన్నది కీలక స్తంభం. భారత్, ఆస్ట్రేలియా భాగస్వామ్యం స్వేచ్ఛాయుతమైన, బహిరంగ, సమ్మిళిత, సుసంపన్న ఇండో -పసిఫిక్ ప్రాంతపు భాగస్వామ్య దార్శనికతపై ఆధారపడి ఉంది. ఇరుదేశాలూ మంత్రిత్వ స్థాయిలో 2+2 మెకానిజంను కలిగి ఉన్నాయి. 8వ డిపిటి సెప్టెంబర్ 2021లో నిర్వహించిన తొలి 2+2 ఫలితాలను సమీక్షించింది. భూజలాధ్యయన  ఒప్పందాన్ని త్వరితగతిన ఖరారు చేసేందుకు ఇరు పక్షాలూ అంగీకరించాయి. ఇరు పక్షాల ప్రయోజనాలకు సంబంధించిన భౌగోళిక- రాజకీయ పరిస్థితిని, ప్రాంతీయ, అంతర్జాతీయ అంశాలపై అభిప్రాయాలను మార్పిడి చేసుకున్నాయి.
నౌకారవాణా మంత్రిత్వ శాఖ
బిపర్జాయ్ తుఫానుకు సంసిద్ధతను సమీక్షించిన శ్రీ సర్బానంద సోనోవాల్
ప్రాణాలను, పర్యావరణాన్ని కాపాడేందుకు ఐఎండి, డిజిఎస్, ఇతర అధికారులు జారీ చేసిన సూచనలకు ఖచ్చితంగా కట్టుబడి ఉండాలిః శ్రీ సర్బానంద్ సోనోవాల్
ప్రజల రక్షణకు సాధ్యమైన చర్యలన్నీ తీసుకోవలసిందిగా ఆదేశించిన శ్రీ సోనోవాల్
ఉత్తర అరేబియా సముద్రంలో సంభవించిన సైక్లోన్ బిపర్జాయ్ జూన్ 15న గుజరాత్ తీరం దాటే అవకాశముండటంతో తుఫానుకు సంబంధించిన సంసిద్ధతను సమీక్షించేందుకు అధికారులతో జరిగిన ఉన్నత స్థాయి సమావేశానికి అధ్యక్షత వహించిన కేంద్ర ఓడరేవులు, షిప్పింగ్, జలమార్గాల మంత్రి శ్రీ సర్బానంద్ సోనోవాల్ అధ్యక్షత వహించారు. బలహీన ప్రాంతాలలో నివసిస్తున్న ప్రజలు క్షేమంగా ఉండేలా చూసేందుకు సాధ్యమైన చర్యలు అన్నీ తీసుకోవలసిందిగా శ్రీ సోనోవాల్ సమావేశం సందర్భంగా ఆదేశించారు.
జీవితాలను, పర్యావరణాన్ని కాపాడేందుకు ఐఎండి డిజిఎస్, ఇతర అధికారులు జారీ చేసిన సూచనలను ఖచ్చితంగా పాటించడమే కాక, అవసరమైన రక్షణ, ఆశ్రయం, పునరావాసం అందించడానికి అన్ని ముందస్తు జాగ్రత్తలు/ నివారణ చర్యలు, ఉపశమనానికి సంబంధించిన ఏర్పాట్లను సకాలంలో జరగేలా చూసుకోవాలని ఆయన అన్నారు.
కంట్రోల్ రూమ్ను ఏర్పాటు చేయవలసిందిగా డిజి షిప్పింగ్, ఆయా రేవులను, సంబంధిత అధికారులను శ్రీ సోనోవాల్ ఆదేశించారు. ఎస్ ఐటిఆర్ ఇపి ప్రాంతంలోని అన్ని రేవులు తుఫానుకు సంబంధించిన సమాచారాన్ని,దాని నుంచి కాపడేందుకు తీసుకున్న చర్యలను ఎప్పటికప్పుడు తాజా పరచాలని ఆయన అన్నారు.
ప్రధాన మంత్రి కార్యాలయం
దేశ పురోగతి కోసం ప్రగతి సాధనలో మహిళల నేతృత్వం అవసరం: స్వాతంత్ర్య దినోత్సవ ప్రసంగంలో ప్రధానమంత్రి
భారత 77వ స్వాతంత్ర్య దినోత్సవం సందర్భంగా ఇవాళ ఎర్రకోట బురుజుల నుంచి ప్రధానమంత్రి శ్రీ నరేంద్ర మోదీ ప్రసంగించారు. ఈ సందర్భంగా- దేశం పురోగమించాలంటే అభివృద్ధి కోసం సాగే కృషికి మహిళలు సారథ్యం వహించాల్సిన అవసరాన్ని ఆయన వివరించారు. ఈ క్రమంలో దేశంలోని పౌర విమానయాన రంగంలో మహిళా పైలట్లు అత్యధిక సంఖ్యలో ఉండటం భారత్కు గర్వకారణమని ప్రధాని పేర్కొన్నారు. అలాగే ప్రస్తుత చంద్రయాన్ మిషన్కు మహిళా శాస్త్రవేత్తలు కూడా నాయకత్వం వహిస్తుండటాన్ని ఆయన ప్రస్తావించారు.
మహిళల నేతృత్వంలో అభివృద్ధి అంశాన్ని తాను జి20 కూటమి ముందుంచానని, సభ్య దేశాలు దాని ప్రాముఖ్యాన్ని గుర్తించి ఆమోదిస్తున్నాయని ప్రధాని చెప్పారు. ఇక ‘మహిళలకు గౌరవం’ గురించి ప్రస్తావిస్తూ- తన విదేశీ పర్యటనలలో్ భాగంగా ఓ దేశంలో ఎదురైన అనుభవాన్ని ప్రధాని ప్రజలతో పంచుకున్నారు. ఈ మేరకు భారతదేశంలో మహిళలు సైన్స్-ఇంజనీరింగ్ చదువులు చదువుతున్నారా? అంటూ అక్కడి సీనియర్ మంత్రి ఒకరు ప్రశ్నించారని గుర్తుచేసుకున్నారు. దీనిపై స్పందిస్తూ- “మా దేశంలో నేడు ‘స్టెమ్’  కోర్సులలో అబ్బాయిలకన్నా అమ్మాయిలు అధిక సంఖ్యలో ఉన్నారు” అని బదులిచ్చినట్లు ప్రధాని తెలిపారు. తదనుగుణంగా ప్రపంచం ఇవాళ మన సామర్థ్యం ఎంతటిదో ప్రత్యక్షంగా గమనిస్తున్నదని ఆయన తెలిపారు.
ప్రధాన మంత్రి కార్యాలయం
ఉత్తర్ ప్రదేశ్ దివస్ నాడు ఆ రాష్ట్ర ప్రజల కు శుభాకాంక్షలను తెలిపినప్రధాన మంత్రి
ఉత్తర్ ప్రదేశ్ దివస్ సందర్భం లో ఆ రాష్ట్ర ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
" ఉత్తర్ ప్రదేశ్ దివస్ సందర్భం లో ఇక్కడి ప్రజల కు అనేకానేక శుభాకాంక్షలు. గత కొన్ని సంవత్సరాల లో రాష్ట్రం యొక్క ప్రగతి ప్రతి ఒక్కరి దృష్టి ని తన వైపునకు ఆకర్షించింది. యుపి ప్రజలు పలు రంగాల లో ఒక ఉదాహరణ ను ఏర్పరచారు. దేశం యొక్క అభివృద్ధి లో ప్రముఖమైన తోడ్పాటు ను అందిస్తున్నటువంటి ఈ రాష్ట్రం నిరంతరం సమృద్ధం అవ్వాలని నేను కోరుకొంటున్నాను.’’ అని పేర్కొన్నారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
గ్రాస్రూట్స్ ఆవిష్కర్తలకు వ్యవస్థాపక, ఉత్పత్తి మరియు మార్కెటింగ్లో మద్దతు ఇవ్వడానికి గ్రాస్రూట్స్ ఇన్నోవేషన్స్ యాక్సిలరేటర్ కార్యక్రమం ప్రకటించబడింది
రాష్ట్రపతి భవన్లో నిర్వహిస్తున్న ఫెస్టివల్ ఆఫ్ ఇన్నోవేషన్ అండ్ ఎంటర్ప్రెన్యూర్షిప్  2023లో భాగంగా వ్యవసాయంలో అట్టడుగు స్థాయి ఆవిష్కర్తలకు వ్యవస్థాపకత, ఉత్పత్తి మరియు మార్కెటింగ్లో మద్దతు అందించడానికి గ్రాస్రూట్ ఇన్నోవేషన్స్ యాక్సిలరేటర్ ప్రోగ్రామ్ ప్రకటించబడింది.
ఏప్రిల్ 11, 2023న ప్రకటించిన ఈ కార్యక్రమం ఎన్ఐఎఫ్ ఇంక్యుబేషన్ అండ్ ఎంటర్ప్రెన్యూర్షిప్ కౌన్సిల్ , నేషనల్ ఇన్నోవేషన్ ఫౌండేషన్  ఇండియా హోస్ట్ చేసిన టీబిఐ మరియు డిజిటల్ బిజినెస్ ట్రాన్స్ఫర్మేషన్ కంపెనీ అయిన పబ్లిసిస్ సపిఎంట్ మధ్య భాగస్వామ్యం ఫలితంగా ఏర్పడింది. వ్యవసాయంలో సవాళ్లను పరిష్కరించడానికి అట్టడుగు ఆవిష్కర్తల ఆవిష్కరణలను వాణిజ్యీకరించడానికి ఈ భాగస్వామ్యం సహాయపడుతుంది.
ఈ కార్యక్రమం కోసం పైలట్ సాంకేతికతలుగా ఐదు విభిన్న అట్టడుగు ఆవిష్కరణల నమూనాలు గుర్తించబడ్డాయి. వీటిలో పెప్పర్ థ్రెషర్, కోల్ వెజిటబుల్ హార్వెస్టర్, చిన్నస్థాయి పప్పుల మిల్లు, లవంగం మొగ్గ వేరుచేసే యంత్రం మరియు వాల్నట్ పీలర్ ఉన్నాయి.ఈ ప్రోటోటైప్ల ఆవిష్కర్తలకు ఎండ్-టు-ఎండ్ ఇంక్యుబేషన్ సపోర్ట్ అందించబడుతుంది. దీని ద్వారా కెపాసిటీ బిల్డింగ్, ఫాబ్రికేషన్ ల్యాబ్కు యాక్సెస్, రిస్క్ క్యాపిటల్ మరియు మార్కెట్, మరియు ఈ ఇన్నోవేషన్స్ మార్కెట్ని వాణిజ్యీకరించడానికి మరియు సిద్ధం చేయడానికి అవసరమైన దీర్ఘకాలిక మద్దతు అందించబడుతుంది.
ఎన్ఐఎఫ్ఐఈఎన్టిఆర్ఈసీ 2015లో డిపార్ట్మెంట్ ఆఫ్ సైన్స్ అండ్ టెక్నాలజీ  ఆర్థిక సహకారంతో సాంకేతిక ఆలోచనలు మరియు అట్టడుగు స్థాయి ఆవిష్కర్తలు, అత్యుత్తమ సాంప్రదాయ జ్ఞాన హోల్డర్లు మరియు విద్యార్థుల ఆవిష్కరణలను అభివృద్ధి చేయడానికి మరియు వాణిజ్యీకరణ కోసం స్థాపించబడింది. హోస్ట్ ఇన్స్టిట్యూషన్ ఎన్ఐఎఫ్ భారత ప్రభుత్వ సైన్స్ అండ్ టెక్నాలజీ  విభాగానికి చెందిన స్వయంప్రతిపత్త సంస్థ.
ఈ కార్యక్రమం 2015లో ఐక్యరాజ్యసమితి జనరల్ అసెంబ్లీ ఆమోదించిన సస్టైనబుల్ డెవలప్మెంట్ గోల్ 9తో సమకాలీకరించబడింది. స్థిరమైన మౌలిక సదుపాయాలను నిర్మించడం, స్థిరమైన పారిశ్రామికీకరణను ప్రోత్సహించడం మరియు ఆవిష్కరణలను ప్రోత్సహించడం దీని లక్ష్యం. ఎన్ఐఎఫ్ఐఈఎన్టిఆర్ఈసీ వివిధ మార్గాల్లో అట్టడుగు ఆవిష్కర్తలకు మద్దతునిస్తోంది. అలాగే సామాజిక మరియు వాణిజ్య మార్గాల వ్యాప్తి ద్వారా విస్తృత స్వీకరణకు మార్గం సుగమం చేస్తుంది.
ఈ సందర్భంగా ఎన్ఐఎఫ్ఐఈఎన్టిఆర్ఈసీ ఛైర్పర్సన్ డాక్టర్ గుల్షన్ రాయ్ మాట్లాడుతూ “ఈ రకమైన పబ్లిక్ ప్రైవేట్ పార్టనర్షిప్ ప్రోగ్రామ్ వాణిజ్యీకరణ మరియు అట్టడుగు ఆవిష్కరణల స్థాయిని పెంచడం ద్వారా సమాజ అభివృద్ధికి ఒక ఉదాహరణగా నిలుస్తుంది. ఇది ఆత్మనిర్భర్ భారత్ సాకార దిశగా ఒక అడుగు.."అని చెప్పారు.
భాగస్వామ్యంపై ఆశావాదాన్ని వ్యక్తం చేస్తూ పబ్లిసిస్ సేపియంట్ ఇండియా మేనేజింగ్ డైరెక్టర్ సంజయ్ మీనన్ మాట్లాడుతూ “జీవితాలను, సమాజాలను మరియు మొత్తం ప్రపంచాన్ని మంచిగా మార్చే శక్తి సాంకేతికతకు ఉందని మేము నమ్ముతున్నాము. సైన్స్ అండ్ టెక్నాలజీలో ఎటువంటి నేపథ్యం లేకుండా వారి పూర్తి అభిరుచితో ఈ నమూనాలను నిర్మిస్తున్న వ్యక్తులలో ఆవిష్కరణ స్ఫూర్తిని చూడటం సంతోషంగా ఉంది." అని చెప్పారు.
<><><><><><>
(Visitor Counter : 80
హోం మంత్రిత్వ శాఖ
దేశంలో వివిధ ప్రాంతాలలో చిక్కుకుపోయిన వారి కోసం దేశీయ విమానప్రయాణానికి లాక్డౌన్ నిబంధనలు సడలించిన హోంమంత్రిత్వశాఖ
దేశంలో వివిధ ప్రాంతాలలో చిక్కుకుపోయిన వారికోసం దేశీయ విమాన ప్రయాణానికి వీలుకల్పిస్తూ లాక్డౌన్ నిబంధనలను కేంద్ర హోం మంత్రిత్వశాఖ సవరించింది.
(ఇందుకు సంబంధించి ఎయిర్ పోర్టుల నిర్వహణ , విమానయాన ప్రయాణికులకు సవివర మార్గదర్శకాలను పౌర విమానయాన మంత్రిత్వశాఖ విడుదల చేస్తుంది.
ఇందుకు సంబంధించిన అధికారిక డాక్యుమెంట్ కోసం కింద క్లిక్ చేయండి.
ఆరోగ్య, కుటుంబ సంక్షేమ మంత్రిత్వ శాఖ
మరో మైలురాయి చేరిన భారత్, కోటికిపైగా కోలుకున్న కోవిడ్ బాధితులు
చికిత్సలో ఉన్నవారికి 44 రెట్లు కోలుకున్నవారు
కోలుకున్నవారిలో 51% మంది 5 రాష్ట్రాలవారే
కోవిడ్ మీద పోరులో భారతదేశం ఈరోజు మరో కీలకమైన మైలురాయి దాటింది. ఇప్పటివరకు కోవిడ్ బారినుంచి కోలుకొని బైటపడిన వారి సంఖ్య కోటి దాటి 1,00,16,859 కి చేరింది. భారత్ లో నమోదైన కోలుకున్నశాతం ప్రపంచంలోనే అత్యధికం. గడిచిన 24 గంటలలో 19,587 మంది కోలుకున్నారు. జాతీయ స్థాయి కోలుకున్న శాతం మరింత తగ్గి 96.36% కు చేరింది. చికిత్సలో ఉన్నవారికి, కోలుకున్నవారికి మధ్య తేడా పెరుగుతూ 97,88,776 అయింది.
కోలుకున్నవారి సంఖ్య ప్రస్తుతం చికిత్సలో ఉన్నవారికంటే 44 రెట్లు అధికం. దేశంలో మొత్తం పాజిటివ్ కేసులు ఈ రోజు 2,28,083 కాగా ఇవి మొత్తం ఇప్పటిదాకా వచ్చిన పాజిటివ్ కేసులలో 2.19% మాత్రమే.
.
కోలుకున్నవారిలో 51% మంది కేవలం ఐదు రాష్ట్రాలలోనే కేంద్రీకృతమయ్యారు. ఆ రాష్ట్రాలు : మహారాష్ట, కర్నాటక, ఆంధ్రప్రదేశ్, తమిళనాడు, కేరళ.
జాతీయ స్థాయిలో కోలుకున్నవారి శాతం 96.36% కు చేరుకుంది. అదే మార్గాన్ని అనుసరిస్తూ అన్ని రాష్ట్రాలలోనూ, కోలుకున్నవారి శాతం 90 దాటింది.
కోలుకోవటంలో భారతదేశం అంతర్జాతీయ స్థాయిలో అత్యుత్తమ స్థాయిలో ఉంది. ఎక్కువ కేసులున దేశాలు భారత్ కంటే తక్కువ శాతంలో కోలుకుంటున్నట్టు నమోదు చేసుకుంటున్నాయి.
పరీక్షలకు మౌలిక సదుపాయాలు గణనీయంగా విస్తరించటంతో భారతదేశంలో పాజిటివ్ శాతం కూడా తగ్గుముఖం పట్టింది. రోజువారీ పాజిటివ్ కేసుల శాతం 3% లోపే కొనసాగుతోంది.
17 రాష్ట్రాలు, కేంద్ర పాలితప్రాంతాల్లో జాతీయ స్థాయికంటే ఎక్కువ పాజిటివ్ శాతం నమోదైంది.
కొత్తగా కోలుకున్నవారిలో 79.08% మంది 10 రాష్ట్రాలు, కేంద్ర పాలిత ప్రాంతాల్లో నమోదయ్యారు. కేరళలో అత్యధికంగా ఒక రోజులో 5,110 మంది కోలుకోగా, మహారాష్ట్రలో 2,570 మంది కోలుకున్నారు.
కొత్తగా కోవిడ్ పాజిటివ్ గా నమోదైన కేసులలో 83.88% మంది పది రాష్ట్రాలు, కేంద్ర పాలిత ప్రాంతాలకు చెందినవారు. కేరళలో అత్యధికంగా గత 24 గంటలలో 6,394 కేసులు రాగా , మహారాష్ట్రలో 4,382 మంది, చత్తీస్ గఢ్ లో 1,050 మంది కోవిడ్ బారిన పడ్దారు.
గడిచిన 24 గంటలలో 222 కోవిడ్ మరణాలు నమోదయ్యాయి. వాటిలో 67.57% కేవలం ఆరు రాష్ట్రాలు, కేంద్రపాలిత ప్రాంతాల్లో నమోదయ్యాయి. మహారాష్ట్రలో అత్యధికంగా ఒక రోజులో 66 మరణాలు నమోదు కాగా కేరళలో 25 మంది, పశ్చిమబెంగాల్ లో 22 మంది చనిపోయారు. .
రక్షణ మంత్రిత్వ శాఖ
శ్రీలంక పర్యటనకు బయలుదేరిన చీఫ్ ఆఫ్ ఆర్మీ స్టాఫ్
అక్టోబర్ 12 నుంచి 16 వరకు శ్రీలంకలో పర్యటించేందుకు చీఫ్ ఆఫ్ ఆర్మీ స్టాఫ్ , జనరల్ ఎంఎం నారావానే బయలుదేరారు. సిఒఎఎస్గా శ్రీలంకకు ఇది ఆయన తొలి పర్యటన.
ఈ పర్యటన సందర్భంగా ఆయన ఆ దేశపు సీనియర్ సైనిక, పౌర నాయకులతో సమావేశమై భారత్-శ్రీలంక మధ్య రక్షణ సంబంధాలను పెంచేందుకు మార్గాల గురించి చర్చించనున్నారు. భారత్ - శ్రీలంకల మధ్య గల అద్భుతమైన రక్షణ సహకారాన్నిముందుకు తీసుకువెళ్ళేందుకు చీఫ్ ఆఫ్ ఆర్మీ స్టాఫ్ భ్రదతా యంత్రాంగంలోని సీనియర్ అధికారులతో బహుళ సమావేశాలు జరిపి, రక్షణకు సంబంధించిన పలు అంశాలపై అభిప్రాయాలను పంచుకోనున్నారు. సర్వీస్ ఛీఫ్లతో సంభాషించడమే కాక, శ్రీలంక సైన్యం కేంద్ర కార్యాలయాన్ని, గజాబా రెజిమెంటల్ కేంద్రకార్యాలయం, శ్రీలంక మిలిటరీ అకాడెమీలను సందర్శిస్తారు.
భారత్ - శ్రీలంకల మధ్య జరుగుతున్న ఎక్సర్సైజ్ మిత్ర శక్తి విన్యాసాల అంతిమ ఘట్టాన్ని వీక్షించి, అనంతరం బటలాండాలోని డిఫెన్స్ సర్వీసెస్ కమాండ్ అండ్ స్టాఫ్ కాలేజీలో విద్యార్ధులను, అధ్యాపకులను ఉద్దేశించి ఆయన ప్రసంగిస్తారు.
చీఫ్ ఆఫ్ ఆర్మీ స్టాఫ్ శ్రీలంక అధ్యక్షుడు, ప్రధానమంత్రిని కలువనున్నారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
సెంటర్ ఆఫ్ ఎక్సలెన్స్ ఫర్ ఖాదీ  ఇండియా క్రాఫ్ట్ వీక్ నాల్గవ ఎడిషన్లో ఖాదీ కోసం డిజైన్లను ప్రదర్శించడానికి, 2022 అక్టోబర్ 20 నుండి 23వ తేదీ వరకు నాలుగు రోజుల ఈవెంట్ను ఢిల్లీ ఓఖ్లాలోని ఎన్ఎస్ఐసీలో నిర్వహిస్తారు.
అల్లికలు, బరువు, ఫాబ్రిక్ కంటెంట్ పరంగా ఖాదీ బహుముఖ వస్త్రం. యువత కోసం ఫ్యాషన్ ద్వారా దేశాన్ని మార్చడంలో ఖాదీ పాత్ర ఎంతో ముఖ్యమని ప్రధాన మంత్రి చెప్పారు. ఖాదీ బహుముఖ ప్రజ్ఞను ప్రేక్షకులకు ప్రదర్శించే ప్రయత్నాలలో భాగంగా సెంటర్ ఆఫ్ ఎక్సలెన్స్ ఫర్ ఖాదీ  ఇండియా క్రాఫ్ట్ వీక్ నాల్గవ ఎడిషన్, 2022 అక్టోబర్ 20 నుండి 23 వరకు నాలుగు రోజుల పాటు జరుగుతుంది. కార్యక్రమంలో ఖాదీ రూపకల్పనలను, డిజైన్లను ప్రదర్శిస్తారు. ఈ కార్యక్రమంలో ఢిల్లీ ఓఖ్లాలోని ఎన్ఎస్ఐసీలో జరుగుతుంది. ఖాదీకి సంబంధించిన సెంటర్ ఆఫ్ ఎక్సలెన్స్ అనేది నేషనల్ ఇన్స్టిట్యూట్ ఆఫ్ ఫ్యాషన్ టెక్నాలజీతో కలిసి ఖాదీ విలేజ్ ఇండస్ట్రీస్ కమిషన్ కి మద్దతివ్వడానికి ఎంఎస్ఎంఈ మంత్రిత్వ శాఖ ఏర్పాటు చేసింది. ఇది ప్రయోగాలు, ఆవిష్కరణలు రూపకల్పనకు కేంద్రం. ఖాదీని ఫ్యాషన్గా మార్చే దిశగా కేంద్రం కసరత్తు చేస్తోంది. ఢిల్లీని ఖాదీ హబ్గా మార్చారు. బెంగళూరు, గాంధీనగర్, కోల్కతా షిల్లాంగ్లను స్పోక్ సెంటర్లుగా తీర్చిదిద్దారు. ఖాదీ సంవాద్-.. ఖాదీ సంస్థలకు రూపకల్పన దిశలుగా నాలుగు కథలను ప్రదర్శిస్తుంది. చేతితో నేసిన బట్టకు విలువను జోడించడానికి నాలుగు థీమ్లు రంగుల రంగు, ప్రింట్లు, నేత నిర్మాణాలు, ఉపరితల సాంకేతికతలనూ చూపిస్తుంది. నీల్ రాగ్ సహజమైన నీలిరంగు ‘ఇండిగో’ని అన్వేషించారు. ఇది విభిన్న భావోద్వేగాలతో ప్రతిధ్వనిస్తుంది. రాజస్థాన్లోని షెఖావతి ప్రాంతంలోని హవేలీల కుడ్యచిత్రాల నుండి అభ్రక్ అనే థీమ్ ప్రేరణ పొందింది. సృష్టి, అంటే విశ్వం, ఖాదీ ప్రయాణాన్ని తెలుపు నుండి రంగు వరకు సంగ్రహిస్తుంది. కాశిష్ అనేది ఖనిజ ఆధారిత సహజ రంగు, దాని బొగ్గు రంగుల అందం పసుపు, ఎరుపు రంగులతో సహజ రంగులతో అందంగా కనిపిస్తుంది. ఈ డిజైన్ దిశలు యువతను ఆకర్షించడానికి ఖాదీ సంస్థలు అధునాతనమైన ఫ్యాషన్ వస్త్రాలను రూపొందించడానికి వీలు కల్పిస్తాయి. థీమ్ డిస్ప్లే ‘గృహ దుస్తులు’ విభాగాలలో సీఓఈకే అన్వేషణలను కూడా ప్రదర్శిస్తుంది.
యువజన వ్యవహారాలు, క్రీడల మంత్రిత్వ శాఖ
ప్రినిపాళ్లు, పిఈ టీచర్ల ఆన్ లైన్ శిక్షణ కోసం ఖేలో ఇండియా మొబైల్ యాప్ ను ఆవిష్కరించిన సాయ్
స్పోర్ట్స్ అథారిటీ ఆఫ్ ఇండియా, సిఐఎస్ఈ, సీబీఎస్ఈ విద్యా బోర్డులతో కలిసి, సిఐఎస్ఈ పాఠశాలల నుండి శారీరక విద్య  ఉపాధ్యాయుల శిక్షణ కోసం “పాఠశాల వెళ్ళే పిల్లల ఖెలో ఇండియా ఫిట్నెస్ అసెస్మెంట్” పై ఆన్లైన్ కార్యక్రమాన్ని నిర్వహిస్తుంది .ఈ కార్యక్రమం ఆగస్టు 7 నుండి ప్రారంభమవుతుంది. , రెండు మండలాల్లోని 2615 సిఐఎస్ఈ పాఠశాలల్లో 7500 మంది పాల్గొనేవారిని లక్ష్యంగా చేసుకుంటుంది. పాఠశాల పిల్లల ఫిట్నెస్ స్థాయిలను అంచనా వేయడానికి, విస్తారమైన అట్టడుగు స్థాయి ప్రతిభావంతుల నుండి భవిష్యత్ ఛాంపియన్లను గుర్తించడానికి పెద్ద ఎత్తున ఈ శిక్షణను నిర్వహిస్తున్నారు. వెబ్నార్ల రూపంలో భారతదేశం అంతటా కొత్త విద్యా సెషన్ ప్రారంభమైంది. ఈ ప్రస్తుత పరిస్థితిలో, పిల్లలు, ఉపాధ్యాయులు తిరిగి పాఠశాలలకు వెళ్లడం ప్రారంభించే వరకు వారి అసలు ఆకృతిలో శిక్షణ, పాఠశాలల్లోని విద్యార్థుల భౌతిక మదింపులను నిర్వహించలేము. ఆగస్టు 7 న, వివిధ పాఠశాల ప్రిన్సిపాల్స్ లేదా ఇన్స్టిట్యూట్ హెడ్ ఖోలో ఇండియా మొబైల్ యాప్  ద్వారా ఖెలో ఇండియా ఫిట్నెస్ అసెస్మెంట్ను చేపట్టడానికి జ్ఞానం, వైఖరి మరియు నైపుణ్యాలతో వారి పిఇ ఉపాధ్యాయులను 2020-21 సంవత్సరానికి లక్ష్యాలను ఇవ్వడంతో పాటు ప్రోత్సహిస్తారు. . ఈ సెషన్కు “హోల్ స్కూల్ అప్రోచ్ టు ఫిట్నెస్” అనే పేరు పెట్టారు. ఆగస్టు 11 నుండి 14 వరకు, పాఠశాల పిఇ ఉపాధ్యాయులకు అసెస్సర్ మొబైల్ అనువర్తనం శిక్షణ, సాంకేతిక పరిజ్ఞానం అందిస్తారు. బ్యాటరీ ఆఫ్ టెస్ట్లను ఎలా చేపట్టాలో, ఖేలో ఇండియా అసెస్మెంట్ ప్రోటోకాల్స్, టాలెంట్ ఐడెంటిఫికేషన్ రోడ్మ్యాప్ రూపొందించారు.
ప్రధాన మంత్రి కార్యాలయం
పిఎస్ఎల్ వి సి54 మిశన్ ను విజయవంతంగా ప్రయోగించినందుకు ఇస్ రో కు మరియు ఎన్ఎస్ఐఎల్ కు అభినందనల ను తెలిపిన ప్రధానమంత్రి
పిఎస్ఎల్ వి సి54 మిశన్ ను ఫలప్రదం గా ప్రయోగించినందుకు గాను ఇస్ రో కు మరియు ఎన్ఎస్ఐఎల్ కు ప్రధాన మంత్రి శ్రీ నరేంద్ర మోదీ అభినందనల ను వ్యక్తం చేశారు. ఈ ప్రయోగ ప్రక్రియ ల పాలుపంచుకొన్నటువంటి అన్ని కంపెనీల కు కూడా శ్రీ నరేంద్ర మోదీ అభినందనల ను తెలియజేశారు.
ప్రధాన మంత్రి అనేక ట్వీట్ ల లో -
‘‘పిఎస్ఎల్ వి సి54 మిశన్ ను ఫలప్రదం గా ప్రయోగించినందుకు గాను @ISRO కు మరియు ఎన్ఎస్ఐఎల్ కు ఇవే అభినందన లు. ఇఒఎస్-06 ఉపగ్రహం మన సముద్ర సంబంధి వనరుల ను ఉపయోగించుకొనే తీరు లో మెరుగులు పెట్టడం లో సహాయకారి కాగలదు.’’
భారతదేశానికి చెందిన కంపెనీ లు అయినటువంటి @PixxelSpace మరియు @DhruvaSpace ల యొక్క మూడు ఉపగ్రహాల ప్రయోగం ఒక కొత్త యుగం ఆరంభానికి నాంది పలుకుతున్నది. అంతరిక్ష సంబంధి సాంకేతిక విజ్ఞానం లో భారతీయ ప్రతిభ ను సంపూర్ణం గా సద్వినియోగం చేసుకోవడం జరుగుతుంది. ఈ ప్రయోగ ప్రక్రియ లో పాలుపంచుకొన్నటువంటి అన్ని కంపెనీల తో పాటు గా అందరి కి కూడాను అభినందనల ను తెలియజేస్తున్నాను.’’ అని పేర్కొన్నారు.
మంత్రిమండలి
మాల్దీవుల కు చెందిన జూడిశల్ సర్వీస్ కమిశన్ తో న్యాయ సంబంధి సహకారం రంగం లో ఎమ్ఒయు పై సంతకాల కు ఆమోదం తెలిపిన మంత్రిమండలి
న్యాయ సంబంధి సహకారం అనే రంగం లో భారతదేశాని కి మరియు మాల్దీవుల గణతంత్రాని కి చెందిన జూడిశల్ కమిశన్ కు మధ్య అవగాహనపూర్వక ఒప్పంద పత్రం  పై సంతకాలు చేసేందుకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదాన్ని తెలియజేసింది. న్యాయ సంబంధి సహకారం రంగం లో భారతదేశాని కి మరియు ఇతర దేశాల కు మధ్య కుదిరినటువంటి ఎనిమిదో అవగాహనపూర్వక ఒప్పందం ఇది.
న్యాయస్థానాల డిజిటైజేశన్ ప్రక్రియ లో సమాచార సాంకేతిక విజ్ఞానం తాలూకు ప్రయోజనాల ను వినియోగించుకొనేందుకు ఒక ఉపయుక్త వేదిక ను ఈ ఎమ్ఒయు సమకూర్చుతుంది. అంతేకాక, రెండు దేశాల ఐటి కంపెనీల కు మరియు స్టార్ట్- అప్స్ కు వృద్ధి చెందేందుకు అవకాశాలు ఉన్నటువంటి ఒక రంగం గా కూడాను ఇది నిరూపణ కాగలదు.
గత కొంత కాలం లో, భారతదేశానికి మరియు మాల్దీవుల కు మధ్య సన్నిహిత సహకారం బహుళ పార్శ్వాల లో గాఢతరం గా మారింది. చట్టం మరియు న్యాయం రంగం లో సహకారానికి సంబంధించినటువంటి ఈ ఒప్పందం పై సంతకాల తో, ఇరు దేశాల మధ్య సత్సంబంధాలు మరింత జోరు ను అందుకోగలుగుతాయి. ఈ ఒప్పందం ఉభయ దేశాలలోనూ న్యాయ రంగం మరియు ఇతర శాసన సంబంధి రంగాల లో జ్ఞానం మరియు సాంకేతిక విజ్ఞానం ల ఆదాన ప్రదానాని కి వీలు ను కల్పించడం ఒక్కటే కాకుండా ఇరుగు పొరుగు దేశాల కు పెద్ద పీట ను వేసే  విధానం యొక్క లక్ష్యాల సాధన దిశ లో ప్రస్థానాన్ని పురోగమింపచేస్తుంది కూడా.
నౌకారవాణా మంత్రిత్వ శాఖ
పరదీప్ పోర్ట్ ట్రస్ట్లో అంతర్జాతీయ యోగా దినోత్సవం
పరదీప్ పోర్ట్ ట్రస్ట్ ఈ రోజు 7 వ అంతర్జాతీయ యోగా దినోత్సవాన్ని వర్చువల్ విధానంలో ఘనంగా నిర్వహించింది. పరాదీప్ పోర్ట్ ట్రస్ట్ డిప్యూటీ చైర్మన్ శ్రీ ఎ.కె. బోస్ ద్వీప ప్రజ్వలన చేసి కార్యక్రమాన్ని ప్రారంభించారు. దీనిలో పోర్ట్ సీనియర్ డిప్యూటీ కార్యదర్శి శ్రీ ఎస్.కె. హజ్రా చౌదరి, పరదీప్ సెంటర్ ఆఫ్ ఆర్ట్ ఆఫ్ లివింగ్ గౌరవ కార్యదర్శి సేథి మరియు ఆర్ట్ ఆఫ్ లివింగ్ అధ్యాపకులు శ్రీ తపస్ రంజన్ పాటి పాల్గొన్నారు.
దేశం కోవిడ్-19 సమస్యను ఎదుర్కొంటున్న సమయంలో మానవ శ్రేయస్సు రక్షణకు యోగా బలమైన ఆయధంగా ఉంటుందని అన్నారు. పోర్టు సిఐఎస్ఎఫ్ యూనిట్ క్యాంపస్ లోపల మరియు దాని బ్యారక్స్ వద్ద ప్రత్యేక కార్యక్రమాలను నిర్వహించింది. స్థానిక ప్రజలలో అవగాహన పెంచడానికి అంతర్జాతీయ యోగా దినోత్సవం ప్రాధాన్యత తెలియజేసే విధంగా బ్యానర్లు, హోర్డింగ్లు మరియు ఎలక్ట్రానిక్ బోర్డులను ఏర్పాటు చేశారు. కళ్యాణ మండపంలో జరిగిన కార్యక్రమంలో ఉద్యోగులు యోగా చేశారు.
పౌర విమానయాన మంత్రిత్వ శాఖ
ఏవియేషన్ సేఫ్టీ ర్యాంకింగ్లో మెరుగుదల
భారతదేశ ప్రభావవంతమైన విధానాల అమలు 69.95% నుండి 85.49%కి మెరుగుపడిందని డిజిసిఏకు తెలియజేసిన ఐసిఏఓ బృందం
ఇంటర్నేషనల్ సివిల్ ఏవియేషన్ ఆర్గనైజేషన్ కి చెందిన ఆడిటర్ల బృందం 09.11.2022 నుండి 16.11.2022 వరకు డైరెక్టరేట్ జనరల్ ఆఫ్ సివిల్ ఏవియేషన్ కు సంబంధించిన ఆడిట్ను నిర్వహించింది. భారతదేశ ప్రభావవంతమైన విధానాల అమలు మునుపటి 69.95% నుండి 85.49%కి పెరిగిందని ముగింపు బ్రీఫింగ్ సందర్భంగా ఐసిఏఓ బృందం డిజిసిఏకి తెలియజేసింది. ఆడిట్కు చెందిన ముసాయిదా నివేదిక ఐసిఏఓ ద్వారా ఆన్ సైట్ కార్యాచరణ చివరి రోజు  తర్వాత 90 రోజులలోపు అందించబడుతుంది.
డిజిసిఏ అనేది భారతదేశంలోని విమాన కార్యకలాపాల భద్రతను నిర్ధారించే సంస్థ. ప్రయాణీకులు మరియు విమానాల భద్రతను నిర్ధారించడానికి విమానయాన సంస్థల నిఘా, స్పాట్ తనిఖీలు, రాత్రి నిఘా మొదలైన వాటిని నిర్వహించే యంత్రాంగాన్ని ఇది నిర్దేశించింది. అవసరమైన దిద్దుబాటు చర్యలు తీసుకోవడానికి అలాగే నిఘా, ఆకస్మిక తనిఖీలు, రాత్రి నిఘా సమయంలో చేసిన పరిశీలనలు ఎయిర్లైన్కు అందించబడతాయి. ఈ క్రమంలో అన్ని సంఘటనలు తప్పనిసరిగా డిజిసిఏకు నివేదించబడతాయి. ఈ సంఘటనలు క్షుణ్ణంగా విశ్లేషించబడతాయి. అలాగే వాటి తీవ్రత నిర్ణయించబడుతుంది. తీవ్రత ఆధారంగా ఈ సంఘటనలు దర్యాప్తు చేయబడతాయి. విచారణ ఫలితాలపై తగిన చర్యలు తీసుకుంటారు. వీటితో పాటు గుర్తించిన ప్రత్యేక తనిఖీలు కూడా నిర్వహించబడతాయి. అయితే డిజిసిఏ విమానయాన సంస్థల భద్రతా ఆడిట్ను నిర్వహించదు.
నిఘా, ఆకస్మిక తనిఖీలు, రాత్రి నిఘా సమయంలో కనుగొనబడిన ఉల్లంఘనల ఆధారంగా డిజిసిఏ ఎయిర్లైన్స్/ఆపరేటర్పై ఎన్ఫోర్స్మెంట్ పాలసీ మరియు ప్రొసీజర్స్ మాన్యువల్ లో ఇచ్చిన విధానం ప్రకారం చర్యను ప్రారంభిస్తుంది. వీటిలో పాల్గొన్న సిబ్బంది/ విమానయాన సంస్థపై ఆర్థిక జరిమానా, హెచ్చరిక, సస్పెన్షన్, లైసెన్స్ రద్దు చేయడం వంటివి ఉంటాయి.
పౌర విమానయాన మంత్రిత్వ శాఖ సహాయ మంత్రి జనరల్  వి.కె. సింగ్  ఈరోజు రాజ్యసభలో ఒక ప్రశ్నకు లిఖితపూర్వక సమాధానంలో ఈ సమాచారాన్ని అందించారు.